**Odpovede na doručené otázky:**

Na základe doručenej žiadosti o vysvetlenie súťažných podkladov zo dňa 17.2.2022, zprístupňujeme nasledovné odpovede:

**Otázka č. 1:**

Vo výzve na predkladanie ponúk zo dňa 1.2.2022 sa v oddiely III.1) PODMIENKY ÚČASTI v časti III.1.3) Technická a odborná spôsobilosť okrem iného uvádza:

Uchádzač preukáže minimálne 1 úspešnú realizáciu stavebných prác rovnakého, alebo podobného charakteru, pričom realizácia musí byť minimálne vo výške 300.000,-€ bez DPH.

**Môže verejný obstarávateľ vysvetliť či uzná uchádzačovi referenciu revitalizácie vnútrobloku na sídlisku, ktorá spĺňa požadovaný finančný limit a v rámci ktorej boli realizované stavebné objekty ako sadovnícke úpravy, detské ihrisko, workoutové ihrisko, spevnené plochy, chodníky, mobiliár...?**

**Odpoveď č. 1:**

**Verejný obstarávateľ sa bude pri vylučovaní predložených referencií riadiť položkami, ktoré obsahuje výkaz výmer, ktorý bol súčasťou súťažných podkladov. V prípade, že predložená referencia bude obsahovať rovnaké položky ako naceňovaný výkaz výmer, referenciu uzná. V prípade, že predložená referencia bude obsahovať sadovnícke úpravy, mobiliár, workout ihrisko a pod., teda položky, ktoré naceňovaný výkaz výmer v súťažných podkladoch pre Rekonštrukciu športoviska v areáli 1. ZŠ – Žiar nad Hronom neobsahuje, v tejto časti nebude predložená referencia verejným obstarávateľom uznaná.**

**Verejný obstarávateľ preto vyzýva uchádzačov, aby svoje predkladané referencie a ich položky vo výkaz výmer starostlivo porovnali s výkazom výmer, ktorý verejný obstarávateľ zverejnil ako súčasť súťažných podkladov, a vyhli sa tak prípadnému vylúčeniu referencie, a tým nesplneniu podmienky účasti technickej a odbornej spôsobilosti pri vyhodnotení nimi predloženej cenovej ponuky.**

**Otázka č. 2:**

**Môže verejný obstarávateľ vysvetliť či podmienku realizácie stavebných prác minimálne vo výške 300.000€ bez DPH môže uchádzač vyskladať kumulatívne z viacerých referencií rovnakého alebo podobného charakteru?**

**Odpoveď č. 2:**

**Nie, uchádzač nemôže vyskladať podmienku realizácie stavebných prác kumulatívne z viacerých referencií rovnakého alebo podobného charakteru. Hodnota 300.000€ bez DPH nemôže byť kumulatívne vyskladaná z viacerých referencií rôznych projektov. Uchádzač môže predložiť viaceré referenčné stav. práce, avšak aspoň 1 z nich musí byť v hodnote min. 300.000 EUR bez DPH.**

S pozdravom

Mgr. Martina Klacek

osoba zodpovedná za VO